Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: jogállásáról szóló 1992. évi XXXIII. törvény 83/B. § (2) bekezdését kell alkalmazni, mely szerint a közalkalmazotti alapnyilvántartás adatai közül a munkáltató megnevezése, a közalkalmazott neve, továbbá a besorolására vonatkozó adat közérdekû,
Paragraph Index: 152

jogállásáról szóló 1992. évi XXXIII. törvény 83/B. § (2) bekezdését kell alkalmazni, mely szerint a közalkalmazotti alapnyilvántartás adatai közül a munkáltató megnevezése, a közalkalmazott neve, továbbá a besorolására vonatkozó adat közérdekû, ezeket az adatokat a közalkalmazott elõzetes tudta és beleegyezése nélkül nyilvánosságra lehet hozni. A tanulók adatainak nyilvánosságra hozatalára nincs törvényi felhatalmazás, és annak nincs törvényes célja sem, ezért azt kizárólag az érintettek megfelelõ tájékoztatáson alapuló, önkéntes és határozott beleegyezése alapján lehet megtenni. (577/K/2006) Szintén honlapon való közzététel ügyében fordult a biztoshoz egy egyetem, mert a hallgatók tudományos dolgozatait, illetve tudományos tevékenységgel folytatott adataikat kívánnák nyilvánosságra hozni. A biztos válaszában kifejtette, hogy ezt csak az érintett hozzájárulásával lehet megtenni. A hozzájárulás az érintett kívánságának olyan önkéntes és határozott kinyilvánítása, amely megfelelõ tájékoztatáson alapul, és amellyel félreérthetetlen beleegyezését adja a rá vonatkozó személyes adatok – teljes körû vagy egyes mûveletekre kiterjedõ – kezeléséhez. A hallgatókat tehát hozzájárulásuk megadása elõtt adekvát módon fel kell világosítani az adatkezelés céljáról, különös tekintettel arra, hogy a nyilvánosságra hozott adatok tekintetében az önrendelkezésbõl fakadó jogait érdemben nem tudja gyakorolni. Mindezeken túl lehetõséget kell a hallgatónak biztosítani arra, hogy adatainak és dolgozatainak nyilvánosságra hozatalához külön-külön járulhasson hozzá, mivel a két csoport nem szükségszerûen kapcsolódik össze, így azok kezelésének egy hozzájárulásba foglalása nem fér össze az információs önrendelkezési jog alapelveivel. (1534/K/2006) Immár évek óta folyik a vizsgálat a gyõri Szent István Egyetem adatkezelési gyakorlatának ügyében. A 2004 óta folyó vizsgálatban az egyetem és az érintett egyetemi kollégium vezetõi minimális együttmûködési hajlamot sem mutatnak (például hónapok elteltével válaszolnak csak a megkeresésekre), így a vizsgálatot még mindig nem sikerült lezárni. Az egyetem egyik kollégiumában ujjlenyomat-vizsgáló beléptetõ-rendszert vezettek be, majd azóta már a kollégium parkolóját, portáit, folyosóit és lépcsõfordulóit is kamerás megfigyelõ-rendszerrel szerelték fel. Az ujjlenyomat-vizsgáló rendszerrel kapcsolatos biztosi álláspont szerint – melynek értelmében az adatminimalizálás követelményét figyelembe véve a már meglévõ adatok alapján a hallgató azonosítható – az arckép, kártyaszám és Neptun-kód mellé nem szükséges a belépéshez még az ujjlenyomat öt azonosító pontjának kezelése is. A rektor a beléptetési rendszert az adatvédelmi elveknek megfelelõen átalakíttatta. (378/A/2004, 1736/A/2006) A kamerás megfigyelés ügyében a vizsgálat még tart. (814/A/2006) Távközlési szervezetek A távközlési szektor adatkezelését érintõ panaszok száma a korábbi évekhez viszonyítva csökkent. A személyazonosító igazolványok másolásával összefüggõ biztosi állásfoglalás és a tavalyi évben lezárult átfogó vizsgálat eredményének tekinthetõ, hogy a korábbi évek viszszatérõ ügycsoportját képezõ igazolványmásolásokkal kapcsolatos panaszok száma csökkenõ tendenciát mutat. Továbbra is jellemzõ ügycsoportot képeznek a szerzõdéskötéssel, valamint a telefonos zaklató hívásokkal kapcsolatos panaszok. Évrõl évre visszatérõ problémát jeleznek azok az állampolgároktól, bíróságoktól, nyomozó hatóságoktól érkezõ

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes